Boksburg-botsing eis drieDie taxi se wrak. Foto: Verskaf Drie mans is dood in ŉ botsing op die N12 Wes-snelweg in Boksburg aan die Oos-Rand. William Ntladi, woordvoerder van die Ekurhuleni-nooddienste, het Saterdag gesê die botsing het Vrydag omstreeks middernag voor die Pretoriaweg-afrit plaasgevind. “ŉ Minibustaxi het teen die agterkant van ŉ swaar voertuig vasgery. Die bestuurder en twee passasiers in die taxi is aldrie op die toneel dood en hul liggame moes uit die wrak gesny word,” het Ntladi gesê. Hy het gesê die taxi het na bewering teen ŉ hoë spoed gery. Die vragmotor het glo onklaar geraak en stil gestaan in die middel van die snelweg. Die Ekurhuleni-metropolisie ondersoek die botsing.